**Анар Қазезова,** М.Қозыбаев атындағы СҚМУ-дің журналистика кафедрасының 3-курс студенті.

**Ұстаз мерейі**

Студенттөрінің білікті маман болып шығуы жолында жақсы қызмет етіп журген ұстаздар аз емес. Бірталай жыл Петропавлдағы әскери институттың тілдік дайындық кафедрасының бастығы қызметін атқарып, Қазақстан Республикасы Ұлттық ұланының болашақ офицерле-рін оқыту мен тәрбиелеуге сүбелі үлес қосқан, бүгінде М.Қозыбаев атындағы Солтүстік Қазақстан мемлекеттік университеті журналистика кафедрасының оқытушысы болып еңбек етіп жүрген Ғазиза Қожағұлова туралы аз-кем әңгі-ме өрбітуді шәкірттік парызым деп білемін.

Ғазиза Қайыржанқызы - филология ғылымдарының кандидаты, профессор, Қазақстан Республикасы педагогика ғылымдары Академиясының корреспондент мүшесі. "Ұстазды алтын діңгекке теңер едім", - деп ұлы педагог Ыбырай Алтынсарин айтқандай, ұстазымның осынау атақ-дәрежелері оның ұлағатты жолдағы маңдай терінің өтөуі іспеттес. Олөзгеге ұқсамайтын өзіндік сабақ беру үлгісімен ерекшеленеді. Студенттерге қоятын талабы бөлек, соған сай өрендердің де оқуға деген қызығушылығының артуын қадағалайды. Дәстүрлі және заманауи әдіс-тәсілдерді пайдалана отырып, сабақтарын жоғары деңгейде жүргізеді, оқу процесінің ұйымдастырылуына, студенттердің кәсіби дайындығына көп көңіл бөледі. Оның әр сабағынан іскерлік қабілет, жылдам шешім, дұрыс таңдалған әдіс, шынайылық көрініс береді.

Француз ойшылы Жан Жак Руссо: "Ұстаз болу - өз уақытыңды аямау, өзгенің уақытын аялау", - деген екен. Өз уақытын аямай жүрген Ғазиза Қайыржанқызы - "Қазақстан Республикасы білім беру ісінің үздігі" төсбелгісінің иегері. Өзінің қырықжылдан астам ұстаздық қызметінде қоғамдық өмірге белсене араласып, жастарды шабыттандырып отыратындығын ол кісімен жүздесу барысында бірден байқауға болады. Бір бойында әйелге тән нәзіктік, сезімталдық, талғампаздық, қайырымдылық, қайсарлық, қайраттылық та бар. Дәл осы қасиеттер мұғалімдік мамандықты арқалап жүрген мықты, батыл, шыдамды жанның бойында ғана кездеспей ме?!

¥стаз болу бақыты кез келген адамға бұйырмайды. Бұл - тек тұла бойынан мейірім шуағы төгілетін, жүрегі ізгілік пен махаббатқа толы адамдардың ғана қолынан келетін іс. Бар өмірін осы қызметке арнаған Ғазиза Қайыржанқызы - 140-тан астам мақаланың, студенттер мен курсанттарға арналған үш монографияның, он екі оқу және оқу-әдістемелік құралдың авторы.

Тағы бірауыз толтырып айтуға боларлықтай жағдай - жоғары марапаттар иегерінің тілдерді дамыту және білікті мамандарды даярлау ісінде көпжылдык адал еңбегі, әскери институттың дамуына белсене қатысқаны үшін І-ІІ дәрежелі "Қайсар" төсбелгілерімен, Білім және ғылым министрінің Құрмет грамотасымен, облыстың әлеуметтік-экономикалық және мәдени дамытуға қосқан зор үлесі үшін Солтүстік Қазақстан облысы әкімінің Құрмет грамотасымен, Петропавл қаласы әкімінің Алғыс хатымен марапатталуы.

Ғылыми-педагогикалық және қоғамдьқ қызметтегі еңбектері жоғары бағаланған Ғазиза Қайыржанқызы - ұстаз ғана емес, аяулы ана, сүйікті жар, өнегелі әже.

Биылғы кектемнің нұрлы мерекесі - 8 наурыз Халықаралық әйелдер күні оған айрықша қуаныш сыйламақ. Бұл күні ол асқаралы алпыс жастың биігіне көтеріледі. Ғазиза апайдың жүрегімізде қалдырған ізі уақыт жылжыған сайын оған деген құрметімізді еселей түсері хақ.

**//Қызылжар нұры. - 2018. - 8 наурыз**